3.1 ผลิตภัณฑ์และบริการของบริษัท 

1. ผลิตภัณฑ์เหล็กแข็งสำหรับทำแม่พิมพ์และเครื่องมือ (Special Steel)

+------------+---------------------------------------------------------+
| ผลิตภัณฑ์     | -   Bohler เหล็กแข็งสำหรับทำแม่พิมพ์และเครื่องมือ                |
|            |                                                         |
|            | -   เหล็กแข็งใช้ทำอะไหล่เครื่องจักรกล และแม่พิมพ์                 |
|            |                                                         |
|            | -   อะลูมิเนียม อัลลอย                                      |
|            |                                                         |
|            | -   ใบเลื่อยสายพานตัดโลหะ                                  |
|            |                                                         |
|            | -   เข็มกระทุ้งแม่พิมพ์พลาสติก                                 |
+------------+---------------------------------------------------------+
| บริการ      | มีบริการแปรรูปเหล็กแข็งขั้นต้น เช่น ตัด ปาด เจียร เจาะรู            |
|            | บริการชุบเหล็กแข็ง และอื่นๆ                                   |
+------------+---------------------------------------------------------+

2. ผลิตภัณฑ์เครื่องมือและเครื่องจักรกลโรงงาน (Machine Tools and Tooling)

+------------+---------------------------------------------------------+
| ผลิตภัณฑ์     | -   เครื่องจักรกลโรงงานที่ควบคุมด้วยระบบคอมพิวเตอร์ (CNC         |
|            |     Machine)                                            |
|            |                                                         |
|            | -   ดอกกัดและมีดเล็บซึ่งมีให้เลือกครอบคลุมการใช้งานทุกประเภท       |
|            |                                                         |
|            | -   เครื่องมือวัดขนาดชิ้นงานและเครื่องมือวัดระยะแบบดิจิตอล          |
|            |                                                         |
|            | -   อุปกรณ์จับเครื่องมือซึ่งใช้ประกอบกับเครื่องจักรกลทุกประเภท        |
+------------+---------------------------------------------------------+
| บริการ      | ให้คำปรึกษาในการเลือกใช้เครื่องจักรกล ให้บริการฝึกอบรมการใช้งาน    |
|            | และให้บริการซ่อมเครื่องจักรกลด้วยอะไหล่ที่มีคุณภาพ                  |
|            | โดยทีมวิศวกรที่มีความเชี่ยวชาญ                                 |
+------------+---------------------------------------------------------+

3. ผลิตภัณฑ์กลุ่มกระดาษ (Pulp and Paper)

+------------+---------------------------------------------------------+
| ผลิตภัณฑ์     | -   กระดาษสำหรับงานพิมพ์ กระดาษหนังสือพิมพ์ และบรรจุภัณฑ์         |
|            |                                                         |
|            | -   ตัวแทนขายเครื่องตัดและเครื่องกรอกระดาษจากต่างประเทศ        |
|            |                                                         |
|            | -   ผู้จัดหาเครื่องจักร ชิ้นส่วน อุปกรณ์เครื่องจักรทุกชนิด              |
|            |     ที่ใช้ในอุตสาหกรรมผลิตกระดาษและเยื่อกระดาษ นำเข้าเคมีต่างๆ    |
|            |     ที่ใช้ในกระบวนการผลิต                                   |
+------------+---------------------------------------------------------+
| บริการ      | บริการจัดหา ตัด และกรอกระดาษตามขนาดที่ต้องการ                 |
+------------+---------------------------------------------------------+

4. ผลิตภัณฑ์เครื่องจักรและอุปกรณ์สำหรับอุตสาหกรรมไม้ (Machinery and Equipment for
Wood Processing)

+------------+---------------------------------------------------------+
| ~~ผ~~ลิตภัณฑ์ | -   กระดาษทราย ผ้าทรายอุตสาหกรรม                          |
|            |                                                         |
|            | -   ใบมีดอุตสาหกรรม ทั้งที่ผลิตเองในประเทศและนำเข้าจากต่างประเทศ |
|            |                                                         |
|            | -   ฟันโม่อุตสาหกรรมผลิตแป้งมันสำปะหลัง                        |
|            |                                                         |
|            | -   วัสดุปิดขอบ และปิดผิวเฟอร์นิเจอร์                           |
|            |                                                         |
|            | -   จัดหาและนำเข้าเครื่องจักรและอุปกรณ์เก่าและใหม่จากต่างประเทศ   |
|            |     เพื่อใช้สำหรับโรงงานในอุตสาหกรรมไม้และเฟอร์นิเจอร์           |
+------------+---------------------------------------------------------+
| บริการ      | บริการแปรรูปและตัดต่อกระดาษทรายตามขนาดที่ลูกค้าต้องการ           |
|            | และให้คำปรึกษาในการเลือกซื้อเครื่องจักรที่เหมาะสมกับงาน            |
+------------+---------------------------------------------------------+

~~5. ผลิตภัณฑ์เกี่ยวกับไฟฟ้า (Electrical Engineering)~~

+------------+---------------------------------------------------------+
| ~~ผ~~ลิตภัณฑ์ | -   ระบบคว                                              |
|            | บคุมและสั่งการอุปกรณ์ไฟฟ้าระยะไกลด้วยคอมพิวเตอร์ภายในสถานีไฟฟ้าย่อย |
|            |     (Computer Substation Control System: CSCS)          |
|            |                                                         |
|            | -   เครื่องมือวัดปริมาณไฟฟ้า                                  |
|            |                                                         |
|            | -   อุปกรณ์ตัดต่อกระแสไฟฟ้า (Low-voltage Switch Gear)        |
|            |                                                         |
|            | -   กังหันลมเพื่อผลิตกระแสไฟฟ้า (Wind Generator)              |
+------------+---------------------------------------------------------+
| บริการ      | บริการก่อนและหลังการขาย ซึ่งรวมถึง การออกแบบและการติดตั้งระบบ    |
|            | การฝึกอบรม การให้คำปรึกษา เกี่ยวกับผลิตภัณฑ์                     |
+------------+---------------------------------------------------------+

บริการชุบเหล็กแข็ง

บริการชุบเหล็กแข็งเป็นบริการใหม่ที่บริษัทมุ่งเน้นลงทุนเพื่อเพิ่มคุณค่าให้กับผลิตภัณฑ์
และตอกย้ำเป้าหมายการให้บริการอย่างครบวงจร ด้วยเทคโนโลยีที่ทันสมัย

-   ประเภทของการชุบแข็ง การชุบแข็งด้วยระบบสุญญากาศ (vacuum quenching),
    ระบบไนไตรดิ้งความดันต่ำ (low pressure nitriding), ระบบคาร์บูไรซิ่ง
    (carburizing), ระบบคาร์บอนไนไตรดิ้ง (carbonitriding),
    การชุบแข็งแบบปรับโครงสร้างจุลภาค(normalizing), การชุบแข็งด้วยน้ำมัน(oil
    quenching), และการชุบแข็งอื่นๆ

-   เตาชุบระบบสุญญากาศ

เตาชุบระบบสุญญากาศจากประเทศฝรั่งเศสการทำงานเป็นแบบระบบอัตโนมัติโดยใช้แก๊สที่มีความเย็นและระบบการหมุนรอบวงกลม
เพื่อให้แก๊สรวมตัวเป็นเนื้อเดียวกันได้อย่างดีเยี่ยม สามารถทำให้ชิ้นงานที่ได้มีคุณภาพสมบูรณ์แบบ
ทั้งสำหรับงานเหล็กเครื่องมือเย็น เหล็กเครื่องมือร้อน และเหล็กเครื่องมือความเร็วสูงเป็นต้น

-   เตาสุญญากาศและออลนิทไนไตรดิ้ง

  วิธีการออลนิทไนไตรดิ้ง คือการชุบแข็งที่ผิวชิ้นงาน โดยใช้ความร้อนความดันต่ำในเตาสุญญากาศ

-   เตาชุบระบบบรรยากาศ

เตาชุบระบบบรรยากาศระบบอัตโนมัติแบบปิดควบคุมโดย PLC ซึ่งเหมาะสำหรับงานชุบที่หลากหลาย
เช่น งานชุบแบบคาร์บูไรซิ่ง (carburizing) คาร์บอนไนไตรดิ้ง (carbon nitriding)
การชุบน้ำมัน (oil quenching) การอบอ่อน (annealing)
สำหรับชิ้นงานที่เป็นเหล็กกล้าคาร์บอน (carbon steel) เหล็กกล้าผสม (low alloy steel)
และเหล็กหล่อ (cast iron)

2.  ภาวะอุตสาหกรรมและการแข่งขัน

-   ภาวะอุตสาหกรรมแม่พิมพ์และเครื่องมือสำหรับโรงงานอุตสาหกรรม

ปริมาณการใช้แม่พิมพ์และเครื่องมือในปี 2553 เพิ่มสูงขึ้นมาจากปีก่อนมาก
เนื่องจากอุตสาหกรรมรถยนต์ในปี 2553 การผลิตรถยนต์มีการขยายตัวเมื่อเปรียบเทียบกับปีที่ผ่านมา
(ม.ค.-ต.ค.) มีจำนวน 1,350,007 คัน เพิ่มขึ้นจากช่วงเดียวกันของปี 2552 ร้อยละ 76.09
ทั้งนี้ เนื่องจากผู้บริโภคมีความเชื่อมั่นในเศรษฐกิจของประเทศ และเศรษฐกิจโลก
สำหรับตลาดในประเทศ ได้รับผลดีจากการแนะนำรถยนต์เข้าสู่ตลาดของผู้ประกอบการตั้งแต่ต้นปี
2553 และบางรุ่นยังคงมียอดค้างส่งมอบ ในขณะที่ตลาดส่งออกยังสามารถขยายตัวในทุกตลาดส่งออก
(เอเชีย, โอเชียเนีย, ตะวันออกกลาง, แอฟริกา, ยุโรป, อเมริกากลาง และอเมริกาใต้)
นอกจากนี้ยังได้รับผลดีจากการยกเว้นอากรภายใต้เขตการค้าเสรีอาเซียน (ที่มา:
สำนักงานเศรษฐกิจอุตสาหกรรม กระทรวงอุตสาหกรรม)

อุตสาหกรรมแม่พิมพ์ เป็นหนึ่งในอุตสาหกรรมสนับสนุน (Supporting Industry)
ที่อยู่เบื้องหลังความสำเร็จของอุตสาหกรรมต่างๆ เช่น อุตสาหกรรมยานยนต์และชิ้นส่วน
อุตสาหกรรมไฟฟ้าและอิเล็กทรอนิกส์ เป็นต้น รวมทั้งมีความสำคัญต่อการพัฒนาอุตสาหกรรมอื่นๆ
และมีส่วนในการสร้างความเข้มแข็งให้กับอุตสาหกรรมเป้าหมายหลักของประเทศ
ให้สามารถเติบโตอย่างมั่นคงและยั่งยืนเนื่องจากแม่พิมพ์เป็นเครื่องมือสำคัญในการผลิตในภาคอุตสาหกรรมแทบทุกประเภท

เหล็กแข็งสำหรับทำแม่พิมพ์และอุปกรณ์ (Special steel) เครื่องจักรกลโรงงาน (Machine
Tools) และเครื่องมืออุปกรณ์ (Tooling) ล้วนจำเป็นต่อการผลิตแม่พิมพ์ เครื่องมือ
อุปกรณ์และอะไหล่สำหรับโรงงานอุตสาหกรรม ดังนั้น
ปริมาณความต้องการจะสอดคล้องกับการเติบโตหรือถดถอยของอุตสาหกรรมแม่พิมพ์
และภาวะอุตสาหกรรมโดยรวมของประเทศ

สำหรับภาวะทางการแข่งขัน บริษัท ยังคงรักษาความได้เปรียบในการแข่งขัน
เนื่องจากมีผลิตภัณฑ์และบริการที่ครบวงจร ประกอบด้วย เหล็กแข็ง (Special Steel)
เครื่องจักรกลโรงงาน เครื่องมืออุปกรณ์ และบริการต่างๆ ทั้งนี้ บริษัท
ไม่มีคู่แข่งขันโดยตรงที่มีผลิตภัณฑ์และบริการที่ครบวงจรเหมือนบริษัท

-   ภาวะอุตสาหกรรมกระดาษ

ภาวะการผลิต การนำเข้า และการส่งออกเยื่อกระดาษ กระดาษ และสิ่งพิมพ์ ในปี 2553
เพิ่มขึ้นจากปีก่อน เป็นผลจากมาตรการกระตุ้นเศรษฐกิจของแต่ละประเทศ
การเลือกตั้งซ่อมในหลายพื้นที่ของไทย และการแข่งขันฟุตบอลโลก 2010
ส่งผลให้กำลังซื้อกระเตื้องขึ้นทั้งในประเทศและต่างประเทศ โดยเฉพาะในภูมิภาคเอเชีย
ซึ่งมีการเจริญเติบโตทางเศรษฐกิจอย่างต่อเนื่องประกอบกับการแข็งค่าของเงินบาท
ก่อให้เกิดประโยชน์โดยตรงกับผู้ผลิตและผู้จำหน่ายสินค้าที่ต้องนำเข้าวัตถุ
ดิบหรือสินค้ามาผลิตเพื่อบริโภคในประเทศ และเพื่อการส่งออก (ที่มา:
สำนักงานเศรษฐกิจอุตสาหกรรม กระทรวงอุตสาหกรรม)

อัตราการขยายตัวของอุตสาหกรรมกระดาษนี้เป็นตัวบ่งชี้ ความเจริญก้าวหน้าทาง สังคม
และการขยายตัวทางเศรษฐกิจของประเทศได้เป็นอย่างดี
โดยอัตราการบริโภคกระดาษของคนไทยโดยเฉลี่ยมีประมาณ 40 กิโลกรัม/คน/ปี
และมีแนวโน้มเพิ่มสูงขึ้นทุกปี หากพิจารณาแยกตามรายกลุ่มผลิตภัณฑ์ได้แก่ เยื่อกระดาษ
กระดาษคราฟท์ กระดาษพิมพ์เขียน บรรจุภัณฑ์กระดาษ และกระดาษหนังสือพิมพ์
พบว่าความต้องการในเกือบทุกกลุ่มมีแนวโน้มที่จะขยายตัวตามการเติบโตของเศรษฐกิจโลก
และเศรษฐกิจภายในประเทศ

แม้ว่าอุตสาหกรรมกระดาษจะสามารถผลิตกระดาษแต่ละประเภทเพื่อสนองความต้องการใช้ภายในประเทศแล้วก็ตาม
ก็ยังมีการนำเข้าผลิตภัณฑ์กระดาษในแต่ละปีเป็นจำนวนไม่น้อยกว่าปีละ 400,000 ตัน
การนำเข้าผลิตภัณฑ์กระดาษก็เพื่อแก้ไขปัญหาภาวะการขาดแคลน
ซึ่งผลิตภัณฑ์กระดาษที่นำเข้ามากที่สุดก็คือ กระดาษแข็งและกล่อง กระดาษหนังสือพิมพ์
กระดาษคราฟท์ กระดาษพิมพ์เขียน และกระดาษอนามัย ตามลำดับ

การแข่งขันในธุรกิจนำเข้าและจัดจำหน่ายกระดาษประเภทที่บริษัทนำเข้ามีการแข่งขันกันไม่รุนแรงมากนัก
และมิได้เป็นการแข่งขันกับผู้ผลิตกระดาษในประเทศเนื่องจากกระดาษที่บริษัทนำเข้ามาจำหน่ายเป็นกระดาษที่ผู้ผลิตกระดาษในประเทศยังไม่สามารถผลิตได้เพียงพอกับความต้องการ
และบริษัทพยายามมุ่งเจาะกลุ่มลูกค้าเฉพาะเจาะจง (Niche Market) ทั้งนี้
อุตสาหกรรมกระดาษมีการแบ่งตลาดออกเป็นตลาดย่อยๆ หลายตลาด
โดยแบ่งตามความต้องการกระดาษและการนำไปใช้งานที่แตกต่างกัน
ทำให้ผู้ประกอบการแต่ละรายพยายามจัดหากระดาษที่มีลักษณะแตกต่างกันเพื่อขายให้กับฐานลูกค้าของตนเอง

-   ภาวะอุตสาหกรรมไม้และเครื่องเรือน

กลุ่มไม้แปรรูปและผลิตภัณฑ์ไม้แผ่น ประกอบด้วยผลิตภัณฑ์ไม้แปรรูป แผ่นไม้วีเนียร์ ไม้อัด
ไฟเบอร์บอร์ด (Fiber Board) และผลิตภัณฑ์ไม้อื่น ๆ เมื่อเทียบกับช่วงเวลาเดียวกันของปีก่อน
มูลค่าการส่งออกเพิ่มขึ้นร้อยละ
46.41สินค้ากลุ่มไม้แปรรูปและผลิตภัณฑ์ไม้แผ่นมีสัดส่วนมูลค่าการส่งออกคิดเป็นร้อยละ 52
ของมูลค่าการส่งออกสินค้ากลุ่มอุตสาหกรรมไม้และเครื่องเรือนทั้งหมด
ผลิตภัณฑ์ที่มีสัดส่วนในการส่งออกมากที่สุดในกลุ่มนี้ คือ ไม้แปรรูป รองลงมาคือ ไฟเบอร์บอร์ด
และไม้อัด ตามลำดับ สำหรับตลาดส่งออกที่สำคัญของกลุ่มไม้แปรรูปและผลิตภัณฑ์ไม้แผ่น ได้แก่
ประเทศจีน มาเลเซีย เกาหลีใต้ และเวียดนาม

สำหรับการแข่งขันของธุรกิจนำเข้าและจัดจำหน่ายเครื่องจักรและอุปกรณ์สำหรับอุตสาหกรรมไม้
มีการแข่งขันไม่รุนแรงนักเพราะเป็นการแข่งขันกันระหว่างผู้นำเข้ารายย่อยจำนวนมาก
และในปัจจุบันยังไม่มีรายใดที่มีสินค้าครบวงจรเหมือนบริษัททำให้ยังไม่มีคู่แข่งขันโดยตรง และบริษัท
มีความได้เปรียบในการแข่งขันเนื่องจากมีสินค้าที่หลากหลายซึ่งรองรับตลาดตั้งแต่ระดับบนจนถึงระดับล่าง
นอกจากนี้ ในช่วงที่เงินบาทแข็งค่า
ผู้ประกอบการบางรายอาจถือโอกาสนำเข้าเครื่องจักรเพื่อปรับปรุงและเพิ่มประสิทธิภาพการผลิต

-   ภาวะอุตสาหกรรมไฟฟ้า

แนวโน้มการเพิ่มขึ้นหรือลดลงของความต้องการใช้ผลิตภัณฑ์เกี่ยวกับไฟฟ้าของบริษัทฯ
จะสอดคล้องกับการเติบโตหรือถดถอยของอุตสาหกรรมการผลิตโดยรวม
และปริมาณการใช้ไฟฟ้าของประเทศ เนื่องจากผลิตภัณฑ์ของบริษัทฯ
เป็นอุปกรณ์ไฟฟ้าที่ใช้ในโรงงานอุตสาหกรรม คุณภาพสูงและราคาที่เหมาะสม
บริษัทไม่เพียงแต่จัดจำหน่ายผลิตภัณฑ์ บริษัทยังให้บริการงานรวมระบบ (System Integration)
ซึ่งครอบคลุมตั้งแต่การออกแบบทางด้านวิศวกรรม
การสรรหาผลิตภัณฑ์ให้เหมาะสมกับความต้องการของลูกค้า งานติดตั้ง ทดสอบ
และงานบริการหลังการขายเป็นต้น ถึงแม้ว่าการแข่งขันในธุรกิจจัดจำหน่ายอุปกรณ์ไฟฟ้ามีการแข่งขันค่อนข้างรุนแรง 
แต่บริษัทมีผลิตภัณฑ์ที่ทันสมัย และมีคุณภาพ
มีบุคคลากรที่ชำนาญและยึดมั่นในนโยบายด้านคุณภาพและการบริการที่เป็นเยี่ยม
บริษัทมีสถานภาพและศักยภาพที่ดีเมื่อเทียบกับคู่แข่ง

บริษัทเป็นผู้จัดจำหน่ายและติดตั้งกังหันลมผลิตไฟฟ้า (Wind Generator)
เป็นผลิตภัณฑ์ในกลุ่มพลังงานทดแทนซึ่งมีคู่แข่งขันน้อยรายในตลาด
และตลาดมีความต้องการเพิ่มขึ้นอย่างต่อเนื่อง
เพราะกระทรวงพลังงานได้จัดทำแผนพัฒนาพลังงานทดแทน 15 ปี
โดยตั้งเป้าหมายเพิ่มสัดส่วนการใช้พลังงานทดแทนทุกรูปแบบเพิ่มขึ้นเป็นร้อยละ 20
ของการใช้พลังงานขั้นสุดท้ายของประเทศในปี 2565
สำหรับการผลิตไฟฟ้าจากพลังงานลมซึ่งเป็นหนึ่งในพลังงานทดแทนนั้น ประเทศไทยมีศักยภาพผลิตได้
1,600 เมกะวัตต์ ปัจจุบันผลิตใช้อยู่เพียง 1 เมกะวัตต์ โดยแผนพัฒนาพลังงานทดแทน 15 ปี
กำหนดเป้าหมายว่าภายในปี 2554 2556 และ 2559 จะผลิตไฟฟ้าจากพลังงานลมให้ได้ 115 375
และ 800 เมกะวัตต์ ตามลำดับ

3.3 การจัดหาผลิตภัณฑ์และบริการ

ผลิตภัณฑ์ที่บริษัทจัดจำหน่ายส่วนใหญ่เป็นการนำเข้าโดยตรงจากผู้ผลิตในต่างประเทศ
โดยบริษัทเลือกสรรผลิตภัณฑ์ที่มีคุณภาพจากผู้ผลิตชั้นนำในต่างประเทศ ปัจจุบันมีผู้จัดจำหน่ายสินค้า
(Supplier) ประมาณ 70 บริษัท โดยผู้จัดจำหน่ายสินค้า (Supplier)
ที่สำคัญส่วนใหญ่มีความสัมพันธ์กันมายาวนาน และแต่งตั้งบริษัทให้เป็นตัวแทนจำหน่ายแต่เพียงผู้เดียว
ทั้งนี้ บริษัทไม่หยุดนิ่งในการคัดสรรผลิตภัณฑ์ใหม่ๆ
จากต่างประเทศเข้ามาพัฒนาตลาดในประเทศไทยเพื่อเพิ่มโอกาสทางการตลาดใหม่ให้กับบริษัท

3.4 งานที่ยังไม่ได้ส่งมอบ

  -ไม่มี-